**301. Cyfansoddi Cerddoriaeth Bl. 7, 8 a 9**

**Beirniad:** **Andrew Millard**

**1af: Elen**

Cân bachog a phleserus, gyda defnydd da iawn o gwead, yn enwedig yn y lleisiau. Rydych wedi defnyddio haenau a harmoniau yn y llais i safon uchel iawn, yn cyfyno amrediad o dechnegau. Mae gan y gan arddull hyfryd, gyda alawon a chyfalawon effeithiol.

Ceisiwch nawr i ddatblygu eich defnydd o harmoni (cordiau). Triwch peidio gordefnyddio’r dilyniant poblogaidd I,V,VI,IV (er rwyn ddeall mae lawer o ganeuon poblogaedd iawn yn defnyddio’r gwmws techneg yma!). Triwch datblygu hyn neill au trwy defnyddio amrywiaeth yn y dilyniant chordiau (er enghraifft trwy defnyddio dilyniant wahanol yn cyn-gytgan neu adran pontio, neu trwy defnyddio ambell chord wahanol I greu diweddebau - Enghraifft syml iawn o ddatblygiad i’r ddilyniant hyn yw yn y gân “I’m Yours” sydd yn defnyddio’r un dilyniant cordiau trwy gydol y darn, ond ar ddiwedd rhai or adrannau mae’n ychwanegu chord II fwyaf i theimlo fel diweddeb.

Da iawn ar y wobr cyntaf, a phob dymuniad gyda’ch cyfansoddi yn y dyfodol.

**2il: Siarc Gwyrdd**

Cân ddirgel, gyda defnydd dda iawn o harmoni. Roeddech wedi ymdrechi i greu can ni oedd yn ddibynnol ar ddilyniant gordiau tebygol sydd yn adfywiol i glywed. Roedd eich defnydd o ddeinameg yn arbennig, ac rydych wedi creu darn piano idiomatig ar y cyfan, yn enwedig yn y llaw dde. Mae’r arddull yn ffitio’r geiriau yn arbennig.

Ceisiwch nawr i ddatblygu’r gwead i greu darn mwy diddorol. Er enghraifft, gallech ychwanegu fwy o symyd yn llaw chwith y piano, ac osgoi gormod o cordiau bloc. Syniad arall efallai fydd i ychwanegu haenau cynil megis llinynnau i greu awyrgylch a ddyfnder.

Da iawn ar gân bleserus. Os mae’r modd bydd e’n hyfryd yn y dyfodol i glywed y ddarn yma ar offerynnau fyw.

**3ydd: Panda12**

Darn teiran hyfryd i’r piano. Mae gan y darn arddull cyfoes neo-glasurol, sydd yn bleserus i wrando i ac yn hwyl i warae. Mae’r defnydd o harmoni yn naturiol, ac yn creu naws hyfryd. Mae gennych syniadau cerddorol hyfryd. Eich her nawr yw i ddatblygu eich darn yn gynnil, i greu darn sydd yn cadw’r naws cyfarwydd, heb fod yn rhy ailadroddgar. Teimlaf hefyd fod eich adran B yn symyd ymlaen yn rhy gyflym. Hoffem glywed mwy o’r adran yma cyn mynd nol i’r adran A1.

Da iawn ar ddarn gyda potensial mawr. Dal ati gyda’ch cyfansoddi!

**Heb-Leoli: Macsen**

Dyma Cân wnes i mwynhau yn fawr yn gwrando. Mae eich defnydd o gordiau yn gryfder neilltuol, ac mae’r alaw yn cyd-fynd gyda hyn yn arbennig. Mae’n hyfryd clywed y trawgyweiriad i’r cywair fwyaf ym mar 22. Mae hyn yn greu amrywiaeth hyfryd. Mae’r arddull yn ffitio’r geiriau yn berffaith.

Y prif beth sydd angen nawr ddatblygu yw ddeinameg a brawddegu, yn enwedig yn y piano. Mae yna tipyn o farciau deinameg yn y darn, ond teimlaf fod angen mwy i bwysleio uchafbwyntiau’r adrannau, er engrhaifft crescenod ym marau 15-17.

Bydd marciau pedal yn y piano, a hefyd fwy o ddatblygiad yn gwead y piano yn gwthio’r Cân yma i lefel arall. Mae yna potensial enfawr yma.

Da iawn ti a ddal ati yn fwynhau cyfansoddi!

**Heb-Leoli: Y Gwr Noeth**

Mae dy gyfansoddiad yn dangos cynllunio da gyda strwythur clir – mae’r intro, penillion, cytgan, pont a solo i gyd yn creu stori gerddorol gref. Mae’r offerynnau’n gweithio’n dda gyda’i gilydd ac mae’r adeiladu graddol yn ychwanegu at y naws. Hoffwn weld mwy o alaw i’r ddarn. Does dim trac sain wedi eu llwytho gyda’r darn, efallai bydd y trac yn helpu I ddangos yr alaw.

Ceisia ychwanegu mwy o amrywiaeth yn y rhythm neu’r deinameg rhwng adrannau i greu mwy o wrthgyferbyniad ac effaith emosiynol. Ond wyt ti’n gwneud yn wych – dali di ati!

**Heb Leoli: IeuanW**

Mae’r gân hon yn dangos llawer o greadigrwydd ac yn creu argraff pleserus. Mae’r rhan gitar yn ddiddorol ac yn ychwanegu’n dda i’r gwead. Rwyt ti wedi defnyddio cytseinedd a chordiau yn dda iawn, ac mae’r harmoniau lleisiol yn rhoi naws werinol braf, gyda thipyn o egni roc hefyd. Ceisia datblygu’r cyfeiliant mwy, a meddyla sut wyt ti’n gallu amrywio’r rhan piano yn lle defnyddio gormod o cordiau bloc. Llongyfarchiadau ar ddarn pleserus – dali di ati i gyfansoddi!